ועדת הכלכלה, כנסת 24, פרוטוקול מספר 53, 2021-10-14 08:30

מיכאל ביטון: בוקר טוב.

מיכאל ביטון: היום יום חמישי.

מיכאל ביטון: זה לא הולך להיות יום קצר.

מיכאל ביטון: יש לנו סדרת דיונים, גם הצבעות בחוק ההסדרים, מבוקר עד לילה.

מיכאל ביטון: אנחנו מתחילים הבוקר ישיבת הצבעות והסתייגויות על פרק י"א (אנרגיה), רק סעיפים 63-62 - משק הגז, מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א-2021.

מיכאל ביטון: היועץ המשפטי יקריא את הנוסח הסופי והמעודכן עליו הוסכם ומשם נעבור להצבעות והסתייגויות.

איתי עצמון: הנוסח כמובן מעגן את כל העקרונות וההחלטות שנדונו והוסכמו בוועדה בדיון הקודם.

איתי עצמון: 62.

איתי עצמון: תיקון חוק המשק הגז הטבעי בחוק משק הגז הטבעי, התשס"ב-2002 (בסימן זה – חוק משק הגז הטבעי) –

איתי עצמון: זה התיקון להגדרת תעריפים שבה דנו בישיבות הקודמות.

קטן יבוא: "(ב1) הייתה התכנית למיתקן גז שממנה נפגעו המקרקעין תכנית לקבלה וטיפול בגז, ואין בעל רישיון שהתכנית נועדה למיתקניו כאמור בפסקה (1) של אותו סעיף קטן, יחולו הוראות סעיף קטן (ב) בשינויים אלה: הוועדה דנה וקראנו את הסעיף הזה.

קטן יבוא: אני רק אסב את תשומת הלב לשינויים.

קטן יבוא: בפסקה (3), "בעל רישיון ההולכה הארצי ישלם את הפיצויים לבעל מקרקעין לפי פסקה (1) מתוך חשבון- כאן אנחנו נחדד – בתאגיד בנקאי שבו יופקד סכום שייגבה בהתאם לתעריף שתקבע המועצה לפי סעיף 36(ב2)".

קטן יבוא: זה סעיף חדש שנוסף בעקבות הדיונים כאן בוועדה ועוד מעט נגיע אליו.

קטן יבוא: נשקול להוסיף לתנאים והוראות לפי אותו סעיף.

קטן יבוא: הסעיף ההוא מסמיך את המועצה לקבוע תעריפים יותר מערכתיים והיא תהיה רשאית לקבוע תנאים לעניין אותם תעריפים.

קטן יבוא: בפסקה (4) אני מתחיל רק מהמקום שבו מסומנים שינויים בעקוב אחר שינויים.

קטן יבוא: "לא הייתה הסכמה על סכום השיפוי או לא שולם סכום השיפוי במלואו עד המועד כאמור, יחולו הוראות אלה:

קטן יבוא: " כאן חידדנו ש"יביא מקים המיתקן או בעל רישן ההולכה הארצי את העניין לפני מנהל הרשות בתוך 30 ימים מהיו שהיה על מקים המיתקן לשפות את בעל רישיון ההולכה הארצי".

קטן יבוא: "מנהל הרשות יכריע במחלוקת לאחר שהתייעץ עם המועצה ועל אף האמור בפסקת משנה (א) – זה החידוד – רשאי המנהל להכריע כאמור אף אם לא הובא העניין בפניו בהתאם לפסקה (4).

קטן יבוא: הכרעת המנהל בצירוף נימוקיה תימסר למקים המיתקן ולבעל רישיון ההולכה הארצי".

קטן יבוא: בפסקת משנה (ד) – "הכריע המנהל כי על מקים מיתקן לשלם סכום שיפוי כלשהו לבעל רישיון ההולכה הארצי, יכלול בסכום האמור את הפרשי ההצמדה מיום תשלום הפיצויים עד יום הכרעתו.

קטן יבוא: התיר המנהל לשלם את הסכום האמור עד המועד המאוחר מיום הכרעתו, יישא סכום הפרשי הצמדה מיום ההכרעה ועד למועד שבו שולם הסכום או עד למועד שעד אליו התיר המנהל לשלם את הסכום, לפי המוקדם מביניהם".

קטן יבוא: בפסקת משנה (ה) התייחסנו למצב שבו המנהל התיר לשלם את הסכום גם במועד מאוחר יותר לעניין תשלום ריבית פיגורים.

קטן יבוא: בפסקת משנה (ו) – "כספים שקיבל בעל רישיון ההולכה הארצי בהתאם לפסקאות משנה (ד) ו-(ה) יופקדו על ידו בחשבון האמור בפסקה (3) לא יאוחר משבוע מיום שקיבל את הכספים האמורים, בתוספת הפרשי הצמדה מיום קבלתם ועד מועד הפקדתם".

קטן יבוא: בפסקת משנה (ז) חידדנו שבלי לגרוע מחובת הגבייה שמוטלת על בעל רישיון ההולכה הארצי, אם המנהל סבר כי בעל רישיון אינו נוקט את הצעדים הנדרשים כולם או חלקם לגביית הסכום, רשאי לגבות את הסכום בדרך של מימוש ערבויות שהמציא מקים המיתקן או בעל הרישיון לפי הוראות רישיונו, אם הומצאו כאלה, או בכל דרך אחרת לפי הוראות חו7ק זה ולפי כל דין.

קטן יבוא: בפסקה (5) אתם רואים את השינוי.

קטן יבוא: למעשה, לאחר שמופקד הסכום באותו חשבון, יש למסור הודעה על כך למנהל הרשות בכתב ולצרף פירוט חישוב הסכום שהופקד לאחר ההפקדה ומנהל הרשות אמור לאשר בכתב את הסכום ההחזר ותנאיו.

קריאה: רק לחדד שכאן מדובר במצב שבו מקים המיתקן הוא בעל רישיון הולכה.

איתי עצמון: ביקשתם להוסיף פסקה חדשה, פסקה (7) שמתייחסת למצב שבו המועצה, לגבי התנאים שהיא קובעת לעניין אותו תעריף מערכתי, קובעת גם תנאים והוראות לעניין הוצאות שהוציא בעל רישיון ההולכה הארצי לצורך מילוי הוראות סעיף קטן זה.

איתי עצמון: אז למעשה יחולו הוראות פסקאות (4), (5) ו-(6) כפי שגם דנו בהן בדיונים הקודמים, גם לעניין ההוצאות.

איתי עצמון: כלומר, למעשה רואים את הפיצויים וההוצאות כסכום אחד שלגביו חלות אותן הוראות.

קריאה: ככל שקבעה המועצה ואיך שהיא קבעה.

איתי עצמון: כמובן.

איתי עצמון: רק אם המועצה קבעה.

איתי עצמון: את ההגדרות הקראנו.

איתי עצמון: את ההגדרה של חשבון אנחנו כנראה נמחק מכיוון שאת המהות שלה אנחנו מעבירים לסעיף האופרטיבי אבל זה משהו יותר טכני.

איתי עצמון: אני אקרא את התיקון בסעיף 36, בפסקה (3):

קטן יבוא: (ב1) ראתה המועצה כי כדי להגשים את המטרות המפורטות בסעיף 1(א), יש לשנות או לעדכן תעריפים שנקבעו ברישיון להקמה של רשת חלוקה או חלק ממנה שניתן לפי סעיף 3(א)(2) עד יום ב' בטבת התשע"ו (31 בדצמבר 2016), רשאית היא, על אף הוראות סעיפים קטנים (א) ו-(ב) והאמור ברישיון, לאחר שנתנה הזדמנות לבעל הרישיון ולכל אחד אחר שעשוי להיפגע מן ההחלטה להשמיע את טענותיהם ולאחר ששקלה את השיקולים הרלוונטיים ובכלל זה שמדובר בתעריף שנקבע במכרז, לשנות תעריפים לעדכנם, לקבוע תעריפים חדשים, וכן לבטל כללים לעניין תעריפים, לשנותם או לקבוע כללים חדשים, ויראו את התעריפים או הכלים ששונו, עודכנו או נקבעו כאמור, ככאלה שנקבעו ברישיון.

צחי בר ציון: בהתאם לכל ההערות שניתנו, רצינו לחדד שאת הכללים כן אפשר לבטל.

צחי בר ציון: יהיו איזה שינויים ויצטרכו לעשות התאמות בין העולם הישן לעולם החדש ואת הכללים כן צריך לבטל.

צחי בר ציון: כמו שאמרתי, כדי להתאים את זה, כדי שיהיה אפשר לעשות את ההתאמות הנדרשות.

איתי עצמון: יכול להיות שאנחנו נחדד בסעיף 36 ברמת הנוסח את ההבחנה בין התעריפים במודל הקלסי שקיימים היום שגובה בעל רישיון לפי הכללים שנקבעים ברישיון, לגביהם חל סעיף קטן (ב), לבין התעריפים במודל החדש, נקרא לו כך, סעיף קטן שאני עכשיו אקרא.

יוראי להב-הרצנו: זה לא ברור לפי 63(א)?

איתי עצמון: התכוונתי שבסעיף 36, בנוסח של החוק כפי שהוא היום.

איתי עצמון: החוק כפי שהוא היום מתייחס רק לתעריפים, בעל רישיון לפי כללים שנקבעים ברישיון שחלק מהם אם נקבעו במכרז, אז מסתמכים על המכרז.

איתי עצמון: זה הדיון שהיה כאן בפעם הקודמת.

איתי עצמון: סעיף קטן (ב) קובע שהשר קובע ברישיון מועדים בהם נבדקים התעריפים והכללים ברישיון.

איתי עצמון: ההוראה הזאת לא תהיה רלוונטית לתעריפים במודל החדש.

איתי עצמון: אני אקרא את הנוסח.

איתי עצמון: אנחנו נעשה כמה דיוקי נוסח קטנים תוך כדי הקראה.

איתי עצמון: (ב2) נוסף על האמור בסעיף קטן (א) המועצה רשאית לקבוע תעריף שישלמו צרכני משק הגז הטבעי בעד תשתית, פיתוח, גיבוי, יתירות וצרכים מערכתיים של משק הגז הטבעי – כאן נשמט לנו ופעולות שעל בעל רישיון לבצע לפי חוק זה ואנחנו נבדוק אם צריך להוסיף את זה כאן, גם כאן וגם בהגדרה או רק כאן.

איתי עצמון: זה עניין נוסחי, אבל במהות זה צריך להיות גם פעולות לפי חוק זה כי אנחנו הרי עכשיו מוסיפים את הסעיף החדש, סעיף 28(ב)(2) שמתייחס בדיוק לסיטואציה הזאת.

איתי עצמון: כאן אנחנו רוצים לתת למועצה סמכות לקבוע הוראו ותנאים בעניין התעריף, אנחנו נוסיף ו-... ו בכלל זה תעריף והשימוש בכספים שייגבו לפיו.

איתי עצמון: המועצה תהיה רשאית למנות גורם שהוא זה שיגבה וינהל את הכספים.

איתי עצמון: כאן אנחנו נחדד שהתעריף הוא בעצם סכום שישלמו הצרכנים לגורם שתקבע המועצה בהחלטות שלה.

איתי עצמון: בכלל זה, היא תהיה רשאית למנות את בעל רישיון ההולכה שניתן לפי סעיף 11(א).

איתי עצמון: הכספים לא יהוו חלק מנכסי הגורם האמור והוא ינהל את הכספים שגבה ויעה בהם שימוש אך ורק בהתאם להוראות ולתנאים שתקבע המועצה ובכלל זה יעביר כספים לגורמים אחרים בהתאם לתנאים ולהוראות שתקבע המועצה.

איתי עצמון: אני מניח שהכול מדובר בהוראות שאתם גם מפרסמים לציבור.

צחי בר ציון: כן.

צחי בר ציון: חד משמעית.

צחי בר ציון: הכול מפורסם.

צחי בר ציון: פורסם באתר והועבר לשימוע.

איתי עצמון: הפסקה הבאה, עניינה בהטלת עיצום כספי.

איתי עצמון: בפסקה (7), במקום "או (ב)" יבוא "(ב), (ב1) או (ב2)".

איתי עצמון: כלומר, אם אני מבין נכון אתם נותנים למנהל הרשות להטיל עיצום כספי גם על הפרה של הסעיף החדש, סעיף התעריפים החדש.

אחרי פסקה  יבוא: "(16) לא הפקיד את כספי השיפוי בניגוד להוראות סעיף 28(ב1)(4) או לא הפקיד סם בגובה כספי הפיצויים בניגוד להוראות סעיף 28(ב1)(5).

אחרי פסקה  יבוא: יכול להיות שכאן צריך להתייחס גם לסיטואציה החדשה שקבעתם בפסקה (7) שמתייחסת להוצאות.

אחרי פסקה  יבוא: כלומר, לתעריף שמביא בחשבון הוצאות שהוציא בעל הרישיון.

אחרי פסקה  יבוא: אנחנו נבדוק ואם צריך לחדד כאן את הנוסח, נחדד.

אחרי פסקה  יבוא: (17) ניהל או עשה שימוש בכספים שנגבו לפי סעיף 36(ב2) שלא בהתאם לתנאים ולהוראות שקבעה המועצה לפי אותו סעיף".

אחרי פסקה  יבוא: פסקה (5), עניינה בדיווח לוועדת הכלכלה של הכנסת שאני מבין שזה היה הסיכום.

אחרי פסקה  יבוא: יש לי כאן איזשהו ניואנס שאני רוצה להביא לשיקולכם.

104 יבוא: "104א.

104 יבוא: דיווח לוועדת הכלכלה של הכנסת אחת לשנה ידווח מנהל הרשות לוועדת הכלכלה של הכנסת – כתבתם כאן על מצב משק הגז הטבעי ואני לא בטוח שזה כל כך מדויק כי אנחנו גם רוצים להבין קודם כל מה אמור לכלול הדיווח.

104 יבוא: זה מאוד מאוד כללי.

מיכאל ביטון: מה אתה מציע?

איתי עצמון: אני חשבתי שראוי היה למנות איזושהי רשימה של נושאים שהוועדה מעוניינת לקבל דיווח.

מיכאל ביטון: קדימה.

מיכאל ביטון: תמנה

איתי עצמון: או לחלופין אפשר לומר על פיתוח משק הגז הטבעי.

מיכאל ביטון: לא.

מיכאל ביטון: תמנה.

לימור מגן תלם: רשימת נושאים.

מיכאל ביטון: אני אמנה לך.

מיכאל ביטון: מצב משק הגז לפי הנושאים הבאים.

איתי עצמון: מצב או פיתוח משק הגז?

מיכאל ביטון: פיתוח משק הגז לפי נושאים הבאים: היקף קווי החלוקה הנפרסים והאזורים הגיאוגרפיים בהם הם נפרסים, היקף החיבורים השנתיים של גופים ציבוריים ועסקיים לתשתית הגז, היקף הצריכה של גז הטבעי באזורים השונים בישראל, חסמים לפיתוח הגז, פעולות נוספות ותקציב מפורט של הממשלה בעידוד משק הגז, הצגת הפעולות והתקציב הנוסף שלן הממשלה לעידוד משק הגז.

איתי עצמון: השאלה אם לרשות יש את כל המידע הזה כי הם אמורים לדווח.

מיכאל ביטון: משרד האוצר והרשות ידווחו.

מיכאל ביטון: תוסיף גם את האוצר בפנים.

שני מנדל לאופר: אני אציין יושב ראש הוועדה שמשק הגז הוא משק תעריפי שבעיקרון מי שאמון עליו זאת רשות הגז.

שני מנדל לאופר: התקציבים שהגיעו היו בגלל שהוא היה בשלב התפתחותי.

שני מנדל לאופר: זה לא טריביאלי שמדווחים על כמות התקציבים למשק שיכול היות משק סגור.

מיכאל ביטון: קודם כל, יגיעו עוד תקציבים.

מיכאל ביטון: נכון?

מיכאל ביטון: יש לכם עוד איזה 200 להשקיע.

שני מנדל לאופר: אנחנו מקווים לסיים את הפרק הזה.

מיכאל ביטון: יש לכם בספר התקציב עוד 200.

מיכאל ביטון: יש רווחים שיגיעו מהגז ואתם תדווחו לנו מה אתם עושים עם הכספים האלה, עם כל הצער הכרוך בכך.

קריאה: מנהל הרשות לא יודע לדווח.

מיכאל ביטון: אז האוצר.

מיכאל ביטון: יהיה כתוב כאן האוצר.

מיכאל ביטון: האוצר ומועצת הגז ורשות הגז.

שני מנדל לאופר: שלא ישתמע מזה שאומרים לדווח על תקציב שבכלל אמור תקציב שמוקצה לזה.

מיכאל ביטון: תדווחו שאין תקציב.

מיכאל ביטון: בשנה מסוימת תאמרו שיש אפס תקציב.

מיכאל ביטון: בשנים הקרובות מסתובבים מאות מיליונים לעידוד הפיתוח של משק הגז ואני רוצה לראות שזה הולך למקומות הנכונים.

צחי בר ציון: רק לחדד.

צחי בר ציון: האוצר הוא רק לעניין של התקציב.

צחי בר ציון: שאר הדברים יהיה מנהל הרשות וזה ספציפי לאוצר.

צחי בר ציון: שלא תהיה כאן אי הבנה לגבי מי מדווח מה.

מיכאל ביטון: רק התקציבים שאתם מכירים.

מיכאל ביטון: אולי הגיעו כספים שלא שמעתם עליהם.

מיכאל ביטון: מה שהגיע דרככם או בהמלצתכם, אתם תדווחו.

מיכאל ביטון: מה שאתם לא יודעים, אתם לא תדווחו.

אפרת נחלון: אבל ברגע שזה נכנס לחוק, זה נשמע שאמורים להיות תקציבים.

מיכאל ביטון: ככל שיהיו.

איתי עצמון: הקצאת מימון ממשלתי ככל שיש לעידוד משק הגז.

אפרת נחלון: אנחנו מנמש מעדיפים שזה לא יהיה.

מיכאל ביטון: אני מעדיף שזה יהיה.

מיכאל ביטון: חברים, לא מתווכחים על דיווחים.

מיכאל ביטון: על חוק אפשר להתווכח, אבל על דיווח לנו, לא מתווכחים.

מיכאל ביטון: תבואו ותדווחו עם כל הצער הכרוך בכך.

יוראי להב-הרצנו: לשיטתי החוק הזה או הדיווח, מה שאותי מעניין זה לראות תכנון מול ביצוע ופחות ההשקעות התקציביות.

מיכאל ביטון: אפשר להכניס את המושג הזה.

יוראי להב-הרצנו: אמירה שבעיני צריכה לבוא לכאן היא מה היה התכנון של העניין.

מיכאל ביטון: אפשר להוסיף את זה.

מיכאל ביטון: של התקציב.

יוראי להב-הרצנו: לא של התקציב.

מיכאל ביטון: של הפעולות.

איתי עצמון: אם תוכל לחדד.

יוראי להב-הרצנו: בסדר.

יוראי להב-הרצנו: הנקודות הראשונות שבעיניי הן ליבת הדיווח שהיושב ראש אמר זה איפה קווי ההולכה, הפריסה שלהם.

מיכאל ביטון: תוסיף את המילה תכנון וביצוע.

מיכאל ביטון: התכנון מול ביצוע בתחומים הבאים.

יוראי להב-הרצנו: בעיניי זה העניין מאחר ולא מדובר כאן בתקציבים אלא במשק תעריפי.

שני מנדל לאופר: יש לי הצעה.

שני מנדל לאופר: אולי מימוש תקציבים?

מיכאל ביטון: מימוש, גם טוב.

מיכאל ביטון: מימוש עצמי.

קריאה: אני חושב שפיתוח משק הגז הטבעי כולל הכול.

מיכאל ביטון: יש כמה פרמטרים.

משה גראזי: אין לי כל בעיה עם הפרמטרים.

משה גראזי: לדעתי פיתוח משק הגז הטבעי נותן סקירה מלאה.

משה גראזי: אנחנו ממילא מפרסמים.

משה גראזי: אתם יכולים לכוון אותנו.

מיכאל ביטון: אל תתקעו על הסעיף הזה בבקשה.

מיכאל ביטון: יש לנו יום ארוך.

מיכאל ביטון: אני לא מקבל את העובדה שהדברים לא קשורים.

מיכאל ביטון: כל הסיפור כאן, להניע את משק הגז, הוא הצלה של הליקויים של ההקמה שלו וההצלה היא גם חקיקה, היא גם התנהלות וגם אכיפה ובקרה, וגם תקצוב וגם עידוד.

מיכאל ביטון: מסתובב כסף ממשלתי ובשנים הקרובות יהיו רווחים של הגז.

שני מנדל לאופר: זה לא אותו כסף.

מיכאל ביטון: בסדר.

מיכאל ביטון: לא אמרתי איזה כסף.

מיכאל ביטון: לא פירטתי סעיפי תקציב באוצר.

משה גראזי: אם אין תקציב, לא נדווח.

איתי עצמון: ככל שהיה.

מיכאל ביטון: ככל שיהיה תקציב.

צחי בר ציון: משהו אחד להבהיר כאן.

צחי בר ציון: לא חושב שצריך לכתוב את זה אבל רק כדי להבהיר.

צחי בר ציון: הפרטים והכול, אנחנו לא נחשוף סוד מסחרי של צרכנים או דברים כאלה.

מיכאל ביטון: ברור.

מיכאל ביטון: בעיקר הפעולות הממשלתיות ושל הרשות, זה מה שמעניין אותנו.

איתי עצמון: עוד שני נושאים קטנים.

איתי עצמון: אני רוצה בכל זאת שיהיה לנו מועד לקלחת הדיווח.

איתי עצמון: אחת לשנה ולא יאוחר מה-30 ביוני?

מיכאל ביטון: אחת לשנה.

מיכאל ביטון: מה שאתה רוצה.

צחי בר ציון: מה סוכם שיכלול הפירוט של הדיווח.

מיכאל ביטון: מה שהקראנו.

איתי עצמון: כל מה שאמר היושב ראש.

איתי עצמון: לגבי התקציב הממשלתי, ככל שהיה באותה שנה לעידוד משק או לפיתוח משק הגז.

מיכאל ביטון: נכניס את המלים שאמר יוראי.

מיכאל ביטון: התכנון והביצוע.

איתי עצמון: נראה בנוסח אבל הנוסח יבטא את זה.

איתי עצמון: אני לא יודע אם זה יהיה בדיוק במלים האלה.

משה גראזי: אפשר שבמקוום יוני זה יהיה לקראת הרבעון הרביעי?

משה גראזי: נגיד 1 באוקטובר.

איתי עצמון: 1 באוקטובר.

מיכאל ביטון: קיבלת

איתי עצמון: כמובן הדיווח מתייחס לשנה הקודמת אבל אז דיווח ראשון יימסר לנו, מתי?

מיכאל ביטון: אוקטובר.

משה גראזי: אני יכול להציע פשרה שאולי תרצה?

משה גראזי: אם מקובל עליכם, במקום תקציבים, השקעות שבוצעו, השקעות זה בסדר?

איתי עצמון: אמרנו מימון ממשלתי.

מיכאל ביטון: השקעות זה גם טוב.

שני מנדל לאופר: השקעות זה מעולה.

איתי עצמון: השקעות ממשלתיות?

שני מנדל לאופר: לא, לא ממשלתיות.

משה גראזי: השקעות.

מיכאל ביטון: השקעות של מי?

איתי עצמון: אתה תדע לדווח על זה?

משה גראזי: כן, אני אדע לדווח.

מיכאל ביטון: בסדר.

מיכאל ביטון: השקעות.

איתי עצמון: תגיד עוד פעם.

משה גראזי: השקעות שבוצעו במשק הגז הטבעי.

מיכאל ביטון: בסדר.

משה גראזי: תקציבים זה בדרך כלל ממשלתי.

קריאה: במשק החלוקה כי רשת הגז זה משהו יותר גדול.

מיכאל ביטון: נתנאל, היום אתה לא מעיר הערות.

מיכאל ביטון: היום מצביעים.

מיכאל ביטון: זה לא דיון.

משה גראזי: אבל זה דיווח של הרשות.

משה גראזי: זה לא של האוצר.

איתי עצמון: רק של מנהל הרשות.

איתי עצמון: יש עוד שני סעיפים.

איתי עצמון: תיקון חוק התכנון והבנייה, הסעיף הזה הוקרא לסעיף 53 ונעתרתם לבקשתנו, לבקשת יושב ראש הוועדה, לעגן את הוראות המעבר כאןואני אקרא אותן.

איתי עצמון: הוראות מעבר

איתי עצמון: שזה אפילו קצת יותר מהשנתיים שביקש היושב ראש.

איתי עצמון: הסעיף הקטן הזה מתייחס לצרכן שחתום אבל לא...

איתי עצמון: יכול להיות שקצת נדייק כאן את הנוסח.

מיכאל ביטון: כן, אבל אנחנו רוצים שיחול גם על אלה שחתמו חוזים.

איתי עצמון: כן.

איתי עצמון: אלה הסעיפים.

מיכאל ביטון: יפה.

מיכאל ביטון: יש לנו שלוש הסתייגויות של חברי כנסת שלא נוכחים כאן.

מיכאל ביטון: לפנים משורת הדין ומתוקף החוק אני אאפשר להשמיע אותן ולדון בהן לבקשתם ממני.

איתי עצמון: ככלל מסתייגים צריכים לבוא לכאן ולנמק את ההסתייגויות.

איתי עצמון: יושב ראש הוועדה רשאי.

מיכאל ביטון: כן.

מיכאל ביטון: לפנים משורת הדין.

מיכאל ביטון: עשינו את הדיון ב-8:30 מוקדם בבוקר.

יוראי להב-הרצנו: מי חברי הכנסת?

מיכאל ביטון: אבו שחאדה, אופיר סופיר ויואב קיש.

מיכאל ביטון: אנחנו נקריא את ההסתייגויות ונצביע.

איתי עצמון: קובץ ההסתייגויות הראשון הגיע מחברי הכנסת של סיעת הציונות הדתית.

איתי עצמון: אני אקרא.

איתי עצמון: מציעים בסעיף 62(3ב)(2) המוצע לאחר המילים "יתירות בצרכים מערכתיים של משק הגז הטבעי", יבואו המילים "בדגש על פריסת רשתות חלוקת הגז הטבעי לאזורי הפריפריה".

איתי עצמון: בסעיף 104(א) המוצע יתווספו לסעיף המילים "ודגש על פריסת רשתות חלוקת הגז הטבעי לאזורי הפריפריה".

איתי עצמון: אלה שתי ההסתייגויות.

מיכאל ביטון: אנחנו מצביעים.

מיכאל ביטון: אנחנו נגד ההסתייגויות האלה.

מיכאל ביטון: אני נגד.

מיכאל ביטון: כאן אנחנו מצביעים על אחת מהן או על הכול?

איתי עצמון: על הראשונה.

מיכאל ביטון: אנחנו מצביעים.

מיכאל ביטון: מי בעד?

מיכאל ביטון: מי נגד?

מיכאל ביטון: ההסתייגות לא התקבלה

מיכאל ביטון: ההסתייגות לא התקבלה.

איתי עצמון: ההסתייגות הבאה היא לסעיף 104 המוצע, לסעיף הדיווח.

מיכאל ביטון: מי בעד?

מיכאל ביטון: מי נגד?

מיכאל ביטון: ההסתייגות לא התקבלה

מיכאל ביטון: ההסתייגות לא התקבלה.

איתי עצמון: חבר הכנסת סמי אבו שחאדה הגיש שורה ארוכה של הסתייגויות, של הרשימה המשותפת.

איתי עצמון: היא מאוד ארוכה.

מיכאל ביטון: היא רשומה בפרוטוקול.

איתי עצמון: אבל אי אפשר יהיה לצרף אותה.

מיכאל ביטון: כיבדנו את כולם, אז נאפשר גם לו.

מיכאל ביטון: תקריא.

יוראי להב-הרצנו: אפשר להצביע כמקבץ.

איתי עצמון: אני לא בטוח שבמקרה הזה.

איתי עצמון: אנחנו נעשה את זה לפי הסתייגות לגבי כל סעיף.

איתי עצמון: "(4) בנוגע לפיצויים שישולמו לבעל מקרקעין לפי פסקה (1) בהתאם לתעריף שתקבע המועצה לפי סעיף 36(ב2) יהיה בעל המקרקעין רשאי להשיג על גובה הפיצויים הנקבעים, יגיש חוות דעת של שמאי פרטי מטעמו, בתוך 30 ימים מיום קביעת גובה הפיצויים".

איתי עצמון: בסעיף 62(2), בסעיף 28(ב1)(4ג), במקום "בהתאם לפסקה (4)" יבוא "בהתאם לפסקה (5)".

איתי עצמון: בסעיף 62(2), בסעיף 28(ב1)(5), במקום "כאמור בפסקה (4)" יבוא "כאמור בפסקה (5)".

איתי עצמון: בסעיף 62(2), בסעיף 28(ב1)(6), במקום "כאמור בפסקה (4)" יבוא "כאמור בפסקה (5)".

איתי עצמון: בסעיף 62(2) בסעיף 28(ב1)(7), במקום "יחולו פסקאות (4), (5) ו-(6)" יבוא "יחולו פסקאות (5), (6) ו-(7)".

איתי עצמון: ׁ10) בסעיף 62(2), בסעיף 28(ב1), במקום "סעיף קטן (8)" יבוא "סעיף קטן (9)".

איתי עצמון: ניתן להצביע עליהן כמקבץ כיוון שמ-2 עד 10, אלה לא הסתייגויות מהותיות.

מיכאל ביטון: תגיד לנו על מה אנחנו מצביעים.

איתי עצמון: כל מה שהקראתי עכשיו.

מיכאל ביטון: מי בעד ההסתייגויות?

מיכאל ביטון: מי נגד?

מיכאל ביטון: ההסתייגויות לא התקבלו

מיכאל ביטון: ההסתייגויות לא התקבלו.

איתי עצמון: נקריא את ההסתייגויות הבאות.

איתי עצמון: בסעיף 62(3), בסעיף 36(ב1) לאחר שניתנה הזדמנות לבעל רישיון יבוא "בעל מקרקעין ולכל אדם אחר".

איתי עצמון: בסעיף 62(3), בסעיף 36(ב2), לאחר המועצה רשאית לקבוע תעריף...

איתי עצמון: שבסך הכול לא יעלה על חמישה אחוזים מהתשלום החודשי עבור צריכת גז.

איתי עצמון: בסעיף 62(3), בסעיף 36, אחרי סעיף (ב2) יבוא: "ב3.

איתי עצמון: ייצוג הולם בקרב הגורם הגובה והמנהל את הכספים, יינתן ביטוי הולם העומד על 20 אחוזים מהחברה הערבית.

איתי עצמון: בסעיף 62(3), בסעיף 36, אחרי סעיף קטן (ב3) יבוא: "ב4.

איתי עצמון: תקבע המועצה כחלק מתנאי השימוש בכספים לפי סעיף קטן (ב2) לעיל כי הוסטו 20 אחוזים מהכספים לפרויקטים סביבתיים וחלוקת מלגות ללימודי סביבה ואנרגיה ירוקה.

איתי עצמון: בסעיף 62(3) בסעיף 36, במקום "סעיף קטן (ב3)" יבוא "סעיף קטן (ב5)".

איתי עצמון: אפשר להצביע.

מיכאל ביטון: מי בעד?

מיכאל ביטון: מי נגד?

מיכאל ביטון: ההסתייגויות לא התקבלו

מיכאל ביטון: ההסתייגויות לא התקבלו.

יוראי להב-הרצנו: אני מבקש להימנע.

מיכאל ביטון: מה?

יוראי להב-הרצנו: אני לא החלטתי לגבי ההסתייגויות הללו.

יוראי להב-הרצנו: לא יודע.

מיכאל ביטון: בסדר.

מיכאל ביטון: נמנעת.

מיכאל ביטון: היית חבר כל כך טוב בוועדה הזאת, כך שהרווחת ביושר את הזכות להימנע.

מיכאל ביטון: אבל אל תתלהב מהאפשרות הזאת.

איתי עצמון: ההסתייגות האחרונה למקבץ הזה: בסעיף 62(5) בסעיף 104א, במקום "אחת לשנה" יבוא "אחת לחצי שנה".

איתי עצמון: זה לגבי הדיווח.

מיכאל ביטון: מי בעד?

מיכאל ביטון: מי נגד?

מיכאל ביטון: ההסתייגות לא התקבלה

מיכאל ביטון: ההסתייגות לא התקבלה.

איתי עצמון: יש עוד הסתייגויות להוראות המעבר.

איתי עצמון: בסעיף 3א(א), אחרי 31 בדצמבר 2023, יבוא "אולם בנסיבות בהן השינוי אינו לטובת הצרכן, הוראות הסעיף יחולו לעניין התעריפים שמשלם אותם הצרכן כאמור".

איתי עצמון: אותו שינוי גם בסעיף 3א(ב).

איתי עצמון: אחרי 31 דצמבר יבוא "אולם בנסיבות בהן השינוי אינו לטובת הצרכן, הוראות הסעיף יחולו לעניין התעריפים שמשלם אותם הצרכן כאמור".

מיכאל ביטון: מי בעד?

מיכאל ביטון: מי נגד?

מיכאל ביטון: ההסתייגויות לא התקבלו

מיכאל ביטון: ההסתייגויות לא התקבלו.

איתי עצמון: בנוסף להסתייגויות האלה, קיבלנו הסתייגות של חבר הכנסת יואב קיש שעניינה תיקון שאינו נוגע כלל להצעת החוק הזו.

איתי עצמון: הוא נוגע לשכר לחיילים שמשרתים בשירות סדיר.

מיכאל ביטון: ונהוג שחבר כנסת יכול להגיש הסתייגות שלא קשורה לחוק?

איתי עצמון: ככלל, לא.

איתי עצמון: הכלל הוא שהסתייגות צריכה להיות נוגעת להצעת החוק שנדונה כי ההסתייגות, מהותה היא הצעה לתיקון הנוסח.

איתי עצמון: אבל אני כן אומר שהשתרש איזשהו נוהג גם בוועדות אחרות שחברי כנסת מהאופוזיציה עושים שימוש בהסתייגויות כדי להעלות נושאים אחרים שלא קשורים.

מיכאל ביטון: גם האופוזיציה השתתפה אתנו בדיון ענייני בוועדה הזאת.

מיכאל ביטון: ייאמר לזכות כלל חברי הכנסת, קואליציה ואופוזיציה כאחד.

מיכאל ביטון: מטבע הדברים, כשזה מגיע לתקציב המדינה, זה הופך להיות פוליטי בין מי שרוצה שיהיה תקציב לבין מי שלא רוצה שיהיה תקציב, ואני מניח שזה משרת את המהלך הזה.

מיכאל ביטון: גודש ההסתייגויות שמתחילות בוועדות, מתרחבות במליאה.

מיכאל ביטון: נצביע על ההסתייגות.

איתי עצמון: אתה מבקש להקריא אותה?

מיכאל ביטון: כן.

מיכאל ביטון: נכבד באופן חריג.

מיכאל ביטון: זה לא יהיה נוהל קבוע.

מיכאל ביטון: בכללי, המסתייגים יידרשו להיות כאן.

יוראי להב-הרצנו: אם כל כך חשוב לחבר הכנסת קיש שכר חיילי החובה, ראוי שהיה מגיע לכאן ומציג את ההסתייגות שלו.

מיכאל ביטון: ראיתי גם חברי כנסת בקואליציה שהסתייגו ולא הגיעו.

מיכאל ביטון: אני מלמד זכות על עם ישראל ואומר שהיום נתנו הזדמנות שווה לכולם להסתייג בהיעדרם אבל הנוהל בוועדה הזאת שהמסתייגים יהיו נוכחים.

מיכאל ביטון: הפעם, לפנים משורת הדין, כי עשינו דיון בשעה מוקדמת והקצב של חוק ההסדרים והמליאה הם ימים מאוד קשים לכולם.

איתי עצמון: בסעיף 62, בפסקה (2), בסוף הפסקה יבוא: "חייל המשרת בשירות סדיר לפי הוראות חוק שירות ביטחון (נוסח משולב), 1986, למעט מי שהתחייב לשירות קבע, זכאי לשכר חיילים בכל חודש מחודשי שירותו.

איתי עצמון: שכר החיילים יהיה גבוה ב-50 אחוזים מדמי הקיום ששולמו לחייל לפי פקודת הצבא במועד הקובע.

איתי עצמון: על אף האמור בסעיף קטן (א), השר רשאי, בהסכמת שר האוצר, לקבוע כי שכר החיילים יהיה גבוה יותר משכר החיילים לפי חוק זה.

איתי עצמון: שכר החיילים ישולם ב-1 בחודש שלאחר החודש בעדו הם משולמים".

מיכאל ביטון: מי בעד ההסתייגות?

מיכאל ביטון: מי נגד?

מיכאל ביטון: ההסתייגות לא התקבלה

מיכאל ביטון: ההסתייגות לא התקבלה.

איתי עצמון: אם הוועדה סיימה את הדיון, הסעיף הראשון הוא סעיף 62 להצעת חוק התוכנית הכלכלית, שעניינו התיקון לחוק משק הגז הטבעי כפי שהקראתי אותו.

מיכאל ביטון: מי בעד?

מיכאל ביטון: מי נגד?

מיכאל ביטון: אושר

מיכאל ביטון: אושר פה אחד.

איתי עצמון: סעיף 62 אושר.

איתי עצמון: הסעיף הבא, סעיף 63, תיקון חוק התכנון והבנייה, זה משלים לתיקון הזה.

מיכאל ביטון: מי בעד?

מיכאל ביטון: מי נגד?

מיכאל ביטון: אושר

מיכאל ביטון: אושר פה אחד.

איתי עצמון: הסעיף הבא, אמרתי שאני לא יודע איך נמספר אותו, הוראות המעבר שהקראתי קודם לכן.

מיכאל ביטון: מי בעד?

מיכאל ביטון: מי נגד?

מיכאל ביטון: אושר

מיכאל ביטון: אושר פה אחד.

מיכאל ביטון: החוק אושר.

מיכאל ביטון: אני רוצה לשלוח אתכם הביתה לא שמחים מדי.

מיכאל ביטון: אתם יודעים שכאשר הבאתם את החוק הזה הוא יצר אי נוחות בקרב הוועדה כי הוא בא לתקן מדיניות שלא מימשה את החזון שלה.

מיכאל ביטון: המדיניות הזאת, היפה, הידועה, אמרת שתן לשוק הפרטי לעשות את עבודתו וכאן נתנו לחברה ממשלתית לסלול את קווי ההולכה, שזה יחסית עבד טוב וסביר, ולחברות פרטיות לשים את קווי החלוקה.

מיכאל ביטון: השוק הפרטי לא עשה את תפקידו.

מיכאל ביטון: למה זה קרה?

מיכאל ביטון: בטח הסברים מגוונים גם לשוק הפרטי וגם לממשלה אבל זה לא מעניין.

מיכאל ביטון: הגז קיים, הוא זמין, חברות נאנקות, עלות האנרגיה שלהן גדולה.

מיכאל ביטון: די אם נזכיר את אותו מפעל שממתין בנהריה עם חוזה חתום, בלוד ובנתניה.

מיכאל ביטון: אלה רק דוגמאות ראשונות.

מיכאל ביטון: זה מחייב בדק בית, זה מחייב מאמץ נחוש של הרגולטורים ולראשונה גם אכיפה, לראשונה הפעלת שיניים.

מיכאל ביטון: יש לכם בחוק שיניים לפעול מול חברות חלוקה שלא ביצעו את תפקידן.

מיכאל ביטון: אנחנו נשאל אתכם את השאלות האלה בעוד שנה, איזו אכיפה עשיתם, באיזו נמרצות, באיזו אינטנסיביות.

מיכאל ביטון: אנחנו גם נשאל אתכם למה אין סינרגיה בממשלה, למה משרד הכלכלה מעודד מפעלים בפריפריה ויכול למקם מפעלים עתירי אנרגיה בקו החלוקה שלכם והם לא אתנו בדיון ואין הצגת תוכנית בין-משרדית לפריסת מפעלים חדשים או ניוד מפעלים חדשים עתירי אנרגיה לפי נקודות החלוקה שיש או עתידות להיות בישראל.

מיכאל ביטון: אי אפשר להיות משרד בודד.

מיכאל ביטון: כדי שמאמץ יצליח, זה בין-תחומי.

מיכאל ביטון: כן, אני מצפה מהאוצר שיהיה בסינרגיה כי כל רפורמה של האוצר היא בין-משרדית.

מיכאל ביטון: כל רפורמה של האוצר מערבת כמה משרדים.

מיכאל ביטון: האוצר רואה את הכלכלה בישראל.

מיכאל ביטון: אבל זה לא מספיק שהוא יוביל חוקים בחוק ההסדרים.

מיכאל ביטון: אני פונה לשני, כמי שהייתה כאן ה-פיבוט, ואומר, תעשי שולחן בין-משרדי – משרד הכלכלה שאין לו תשתיות, אולי של אחרים, הרי משרד הבריאות לא לקח, בתי החולים לא לקחו גז.

מיכאל ביטון: זה חמור מאוד.

מיכאל ביטון: בזיו יש חיבור והוא לא לוקח ובצפת יש חיבור והוא לא לוקח וכך גם באשקלון שגם שן יש חיבור והוא לא לוקח.

מיכאל ביטון: אלה דברים כלליים שאנחנו רוצים שתשימו עליהם דגש שהם עיקר הדבר.

מיכאל ביטון: החזון הוא שניפגש כאן בעוד שנה ותספרו לנו על מאה חיבורי גז, על אפס מפעלים שממתינים לגז, על חברות שלא תפקדו ונקטתם עמדה וטיפלתם בהן.

מיכאל ביטון: אלה הדברים שאנחנו רוצים לשמוע בעוד שנה וגם באמצע.

מיכאל ביטון: בקרוב אני אקיים דיון על הגז ועל אותם מפעלים ואני אתן להם להשפיע את דבריהם.

מיכאל ביטון: המפעל בלוד והמפעל בנתניה ובנהריה ואולי בעוד מקומות.

מיכאל ביטון: שיבואו ויגידו.

מיכאל ביטון: הבטחתי לקיים דיון על המצב בחיבורי הגז ובכלל הפחתת הרגולציה.

מיכאל ביטון: להקל, להיות נגישים, להשיב מהר, לחבר מהרף התעריפים ואומץ.

מיכאל ביטון: יש תעריף לחיבור גדול ב-700 אלף שקלים, אנחנו רוצים להיות דומים לאירופה.

מיכאל ביטון: חיבור גז באירופה עולה גם 700 אלף שקלים או לא?

מיכאל ביטון: אלה דברים, משה, שאתה צריך לשים לב אליהם.

מיכאל ביטון: כמה זמן אתה עוד תהיה אתנו ברשות הזאת?

מיכאל ביטון: מה התוכנית שלך?

מיכאל ביטון: יש לך כמה שנים.

משה גראזי: נכון לעכשיו, כן.

מיכאל ביטון: תוביל.

מיכאל ביטון: אני יודע שהרוח שלך היא באמת ערכית.

מיכאל ביטון: זה ניכר, גם מהכרות אתך בעבר אבל בעיקר גם כאן.

מיכאל ביטון: אתה מביא רוח נחושה וערכית לרשות הגז.

מיכאל ביטון: תצלחנה ידיכם וספרו לנו שעשינו מעשה משמעותי היום בחוק הזה.

מיכאל ביטון: תודה רבה לכולכם.